Cuthbert Sebastian

Cuthbert Montraville Sebastian (født 22. oktober 1921 i Miami, USA, død 25. mars 2017 i Basseterre, Saint Kitts og Nevis) var fra 1. januar 1996 til 1. januar 2013 generalguvernør i Saint Kitts og Nevis.

 Liv og virke 
Under andre verdenskrig tjenestegjorde Sebastian som akterskytter i Royal Canadian Air Force.«Sir Cuthbert Montraville Sebastian» , Caribbean Elections Research. Lest 8. november 2015.

Sebastian hadde naturvitenskapelig mastergrad fra Mount Allison University og ble i 1958 utdannet lege ved Dalhousie University i Halifax i Canada.«H. E. SIR CUTHBERT M. SEBASTIAN, GCMC, OBE, MD, CM» , Government Directory. Lest 8. november 2015. Fra 1962 til 1966 studerte Sebastian obstetrikk og gynekologi ved Dundee Royal Infirmary i Storbritannia. Han arbeidet i forskjellige stillinger i sitt hjemland, der han fra 1980 til 1983 var landets Chief Medical Officer.

Den 1. januar 1996 overtok han som generalguvernør. Han satt i dette embetet til årsskiftet 2012–2013. Han ble etterfulgt av Edmund Lawrence.Well wishes to outgoing Governor-General , SKNVibes, 31. desember 2012. Lest 8. november 2015.

 Utmerkelser 
Sebastian ble i 1996 storkorsridder av Sankt Mikaels og Sankt Georgs orden. Han ble dermed opphøyd i ridderstanden og fikk rett til å føre tiltaleformen sir foran sitt navn. Han var også offiser av Den britiske imperieordenen.

Sebastian var æresdoktor ved Dalhousie University og Mount Allison University,«Sir Cuthbert Sebastian» , St.Kitts National Archives. Lest 8. november 2015. samt fellow av Royal College of Surgeons i London og honorary fellow av Royal College of Surgeons i Edinburgh.

 Referanser 

Kategori:Sanktkittiske politikere
Kategori:Personer fra Miami